Document ID: /roh_data/filtered/fineweb-2-filterrobots_roh.jsonl.gz/21617

Il deputà ed anteriur president da Tavau, Tarzisius Caviezel, duai daventar l’onn 2022 il pli aut Grischun. La Partida liberaldemocratica ha nominà el sco vicepresident dal Cussegl grond.
Il presidi dal Cussegl grond mida mintg’onn da partida a partida: Sco proxim daventa ina dunna la pli auta Grischuna, numnadamain Aita Zanetti, la deputada da Sent e co-presidenta da l’Allianza dal Center dal Grischun. Ella succeda al president actual Martin Wieland (PLD) da Tumein.
Ils dus rumantschs – Aita Zanetti e Tarzisius Caviezel – sto il Cussegl grond dentant anc eleger formalmain l’emna proxima durant la sessiun d’avust.